sagorsarker/bangla-wikipedia huggingface dataset:
রাজচন্দ্র বসু

রাজ চন্দ্র বসু(১৯ জুন ১৯০১ - ৩১ অক্টোবর ১৯৮৭) ছিলেন একজন ভারতীয়-আমেরিকান গণিতবিদ ও পরিসংখ্যানবিদ। তিনি বোস-মেসনার অ্যালজেব্রা, সমিতির পরিকল্পনা তত্ত্বের জন্য বিখ্যাত। তিনি এস.এস. শ্রীকান্দি ও ই.টি. পার্কারের সাথে মিলে ল্যাটিন বর্গের ১৭৮২ সালের লিওনার্ট অয়লার অনুমানকে ভুল প্রমাণ করেন।
রাজচন্দ্র বসু ভারতের মধ্যপ্রদেশ রাজ্যের হোসঙ্গাবাদে জন্মগ্রহণ করেন। তাঁর পিতা ডাক্তার প্রতাপচন্দ্র বসু ছিলেন চন্দননগরের খলসানি অঞ্চলের বিখ্যাত বসু পরিবারের সন্তান। ঊনবিংশ শতকের শেষ এবং বিংশ শতকের শুরুর দিকে বাংলার বহু মানুষ পশ্চিম ও মধ্য ভারতে গিয়ে বসবাস শুরু করে। রাজচন্দ্র বসুর মাতা ঊষাঙ্গিনী মিত্রের পরিবারও মধ্যভারতে গিয়ে বসবাস করত। প্রতাপচন্দ্রের প্রথম স্ত্রী নিঃসন্তান মারা গেলে তিনি ঊষাঙ্গিনী দেবীর সঙ্গে বিবাহ বন্ধনে আবদ্ধ হন।
রাজচন্দ্র পাঁচ ভাইবোনের মধ্যে বড়ো ছিলেন। তিনি হরিয়ানার রোহতকের একটি সরকারি বিদ্যালয় থেকে শিক্ষালাভ শুরু করেন। পরবর্তীতে ১৯১৯ খ্রিস্টাব্দের এপ্রিল মাসে তিনি দিল্লির হিন্দু কলেজে ভর্তি হন। সেই সময় তিনি ইনফ্লুয়েঞ্জায় আক্রান্ত হলে দিল্লি বিশ্ববিদ্যালয়ে ভর্তির বৃত্তি পরীক্ষায় উত্তীর্ণ হতে পারেন না। হিন্দু কলেজে থাকাকালীন ১৯১৮ খ্রিস্টাব্দের অক্টোবর মাসে তাঁর মা ইনফ্লুয়েঞ্জা মহামারীতে আক্রান্ত হয়ে মারা যান। মায়ের মৃত্যুর পরেও রাজচন্দ্র ১৯১৯ খ্রিস্টাব্দে পাঞ্জাব বিশ্ববিদ্যালয়ের ইন্টারমিডিয়েট পরীক্ষায় প্রথম হন। ১৯২০ খ্রিস্টাব্দের জানুয়ারিতে রাজচন্দ্রের পিতা স্ট্রোকের কারণে মারা গেলে পরিবারের বড় ছেলে হিসেবে তাঁকে নিজ শিক্ষার পাশাপাশি ভাইবোনদের পড়াশোনার দিকটাও লক্ষ্য রাখতে হয়। এই কঠিন দায়িত্বের মধ্যেও তিনি ১৯২২ খ্রিস্টাব্দে গণিতে বি.এ. অনার্স এবং ব্যবহারিক গণিতে ১৯২৪ খ্রিস্টাব্দে এম.এ. ডিগ্রী লাভ করেন। ১৯২৫ খ্রিস্টাব্দে তিনি কলকাতায় আসেন এবং কলকাতা বিশ্ববিদ্যালয় থেকে প্রথম স্থান অর্জন করে বিশুদ্ধ গণিতে দ্বিতীয় এম.এ. ডিগ্রী লাভ করেন।
১৯৩২ সালে রাজচন্দ্র বসু ভারতীয় পরিসংখ্যান ইনস্টিটিউটে খন্ডকালীণ চাকুরে হিসেবে যোগদান করেন। এরপর তিনি ক্রমেইে এই ইনস্টিটিউটের প্রধান গণিতজ্ঞ হয়ে উঠেন। ১৯৩৫ সালে তিনি এই ইনস্টিটিউটের পূর্নকালীন অধ্যাপক হিসেবে নিয়োগ পান। ১৯৪০ সালে তিনি কলকাতা বিশ্ববিদ্যালয়ে যোগদান করেন এবং ১৯৪৫ সালে এই বিশ্ববিদ্যালয়ের পরিসংখ্যান বিভাগের প্রধান হিসেবে নিয়োগ পান। ১৯৪৯ সালে রাজচন্দ্র বসু ক্যাপেল হিলের নর্থ ক্যারোলিনা বিশ্ববিদ্যালয়ে পরিসংখ্যান বিভাগের প্রফেসর হিসেবে যোগ দেন। তিনি ৭০ বছর বয়সে অবসর গ্রহণ করেন।
প্রশান্তচন্দ্র মহলানবীশ এবং সমরেন্দ্রনাথ রায়ের সঙ্গে মিলে রাজ চন্দ্র বসু "multivariate বিশ্লেষণে" কাজ করেছেন। ১৯৩৮-৩৯ সালে রোনাল্ড ফিশার ভারত সফর করেন এবং "পরীক্ষা নকশা" সম্পর্কে রাজচন্দ্র বসুর সঙ্গে আলোচনা করেন ও কাজ করেন।
This has a chapter in which Bose tells the story of his life.
উড়ুক্কু মাছ

উড়ুক্কু মাছ () বা (লাতিন ভাষা: Exocoetidae) হচ্ছে Beloniformes বর্গের একটি পরিবার। এসব মাছ সমুদ্রের উপরিভাগে অল্প দূরত্ব অবধি উড়ার ক্ষমতা রাখে।বিশ্বজুড়ে ৭১ প্রজাতির উড়ুক্কু মাছের সন্ধান পাওয়া গেছে। এদের বক্ষ পাখনা (Pectoral fin) এবং কোনো কোনো ক্ষেত্রে শ্রোণী পাখনাও (Pelvic fin) প্রসারিত হয়ে ডানার মতন গঠন তৈরী করে। এই মাছের অধিকাংশই সামুদ্রিক এবং সাধারণত ঝাঁক বেঁধে চলে। অতি দ্রুত সাঁতার কাটতে গিয়ে এরা অনেক সময়ে জলের একেবারে উপরিভাগে চলে আসে এবং পাখনা মেলে বাতাসে উড়াল দেয়। বাতাসের গতি বা ঢেউযের অবস্থার উপর নির্ভর করে এরা ৩০ সেকেন্ড অবধি বাতাসে ভেসে থাকতে পারে। সুগঠিত পাখনা বিশিষ্ট এসব মাছের কোনো কোনোটি জলের উপরিভাগ থেকে ১০ মিটার উচ্চতায় প্রায় ৪০০ মিটার দূরত্ব অবধি চলতে পারে। এই কারণে অনেক সময় এই মাছ আচমকা সমুদ্রগামী জাহাজের ডেকের উপর আছড়ে পড়ে। উষ্ণমন্ডলের সব সাগরেই এই মাছ দেখা যায়। এদের দৈর্ঘ্য ১০ থেকে ৩০ সেমি অবধি হতে পারে। এরা মূলত শত্রুর হাত থেকে রক্ষা পাওয়ার জন্যই বাতাসে উড়াল দিয়ে থাকে ।
আকাশে পাখি ওড়ার আট কোটি বছর আগে থেকেই উড়ুক্কু মাছের রাজত্ব। ডাইনোসরের আগে থেকেই এ মাছের অস্তিত্ব ছিল। এখনও রয়েছে গ্রীষ্মমণ্ডলীয় সাগরে। উড়ুক্কু মাছ বলতে কিন্তু কোনো নির্দিষ্ট প্রজাতির মাছকে বোঝায় না।
ওড়ার জন্য উড়ুক্কু মাছের কিন্তু কোনো ডানা নেই। আছে চ্যাটাল, ঢাউস, ফাঁপা বক্ষপাখনা। পাখনার ভেতরে হাওয়া ভরা থাকায় ওজনেও হালকা। এই বক্ষপাখনার সাহায্যেই বাতাসে ভেসে থাকতে পারে। জানিয়ে রাখা ভালো, এই ওড়াউড়ি কিন্তু প্রকৃত উড্ডয়ন নয়। একে বলে গ্লাইডিং। আরও সহজ করে বললে, বাতাসে ভেসে থাকা। পানি ছেড়ে হাওয়ায় ভাসার পেছনে রয়েছে দুটি উদ্দেশ্য। প্রথমটা হলো, প্ল্যাঙ্কটন জাতীয় খাবার খেতে পানির ওপরে উঠতেই হয়। দ্বিতীয়টা হলো আত্মরক্ষা। বড় মাছের তাড়া খেয়ে পালিয়ে বাঁচার জন্য পানি ছেড়ে হাওয়ায় উঠে কোনোমতে পালিয়ে বাঁচা। পানির নিচে গড়পড়তা উড়ুক্কু মাছের বেগ হয় ঘণ্টায় ৬০ কিলোমিটারের কাছাঁকাছি। তবে পানির বাইরে তাদের গতিবিধি কিন্তু আকাশের চোখ তুলে দেওয়ার মতো। ভাবা যায়! পানির ওপরে ৩১২ ফুট উচ্চতা পর্যন্ত তারা দিব্যি ভেসে বেড়াতে পারে!
রঙ-বেরঙের আলোর প্রতি উড়ুক্কু মাছের রয়েছে মারাত্মক দুর্বলতা। এই আলোর নেশাকে কাজে লাগায় মাছ শিকারিরা। নজরকাড়া নানা রকম আলো দেখাতে দেখাতে সুকৌশলে ছড়ানো জালের মধ্যে আটকে ফেলে। তখন সাঁতার হোক বা ওড়া, সব জারিজুরি খতম হয়ে যায়।
উড়ুক্কু মাছ খেতে সুস্বাদু। বাণিজ্যিকভাবে জাপান, ভিয়েতনাম, বার্বাডোস ও ভারতে এ মাছ প্রচুর ধরা হয়। বিপুল পরিমাণ উড়ুক্কু মাছের কারণে ক্যারিবীয় দ্বীপরাষ্ট্র বার্বাডোসের নামই ছিল 'উড়ুক্কু মাছের ভূমি'। এই উড়ুক্কু মাছ সে দেশের জাতীয় মাছও বটে।
বাংলাদেশের এই উড়ুক্কু মাছের দুটি গণে তিনটি প্রজাতি আছে। সেগুলো হলো: Cypselurus comatus, Cypselurus poecilopterus, Exocoetus volitans।
রাজা মোমো

রাজা মোমো বা রাজা মোমোস বা রাজা মোমাস (পর্তুগীজ-এ রেই মোমো বা স্পেনীয়তে রে মোমো) মুলত ব্রাজিল ও কলম্বিয়ার অসংখ্য নাতিন উৎসব কার্নিভাল-এর রাজা বলে বিবেচিত হন।
কার্নিভালের শুরুতে তার আগমন গুরুত্বপূর্ণ। প্রত্যেক কার্নিভালের নিজস্ব কিং মোমো রয়েছে প্রথাগতভাবে কিং মোমোর চরিত্রের জন্য একজন লম্বা ও মোটা গড়নের মানুষ-কে নির্বাচন করা হয়। কারণ আসল রাজা মোমো এরকম শারীরিক গড়নের ছিলেন।
আর্জেন্টিনা ও উরুগুয়েতে প্রায়ই কাগজের মণ্ডের ওপরে কাঠ বা তারের গঠন দিয়ে তৈরি বড় বা কখনও বিশাল পুতুল-কে রে মোমো হিসেবে তুলে ধরা হয়। এরকম ক্ষেত্রে রে মোমো-কে রশি দিয়ে টেনে বা ট্রাকের ওপর করে নিয়ে যাওয়া হয় এবং রে মোমো নৃত্যশিল্পীদের নিয়ে কার্নিভালে সভাপতিত্ব করেন পুতুল হলেও এটা এর প্রথাগত ঐতিহ্য ও বৈশিষ্ট্য যথাঃ ‘’’বর্ণাঢ্য ও রঙ্গিন পোশাক’’’, হাসিখুশি বা আনন্দিত মুখ’’’ এবং একটি সুস্পষ্ট পেট’’’ বজায় রাখে। পূর্বে এটা অনুষ্ঠানের পরে পুড়িয়ে ফেলা হত, কিন্তু বর্তমানে নিরাপত্তার কারণে এই প্রথাকে অনুৎসাহিত করা হচ্ছে।
রাজা মোমো গ্রীক দেবতা মোমাস () থেকে উদ্ভূত হন ।
সম্ভবত সবচেয়ে বিখ্যাত রাজা মোমোগণ-কে রিও ডি জেনিরো-তে পাওয়া যায় যেখানে একজন নেতৃত্বদানকারী রাজার প্রথা ১৯৩৩ সালে পাওয়া যায়।
ওয়ালডেমার এস্তেভিস ডা কুনহা (জন্ম-১৯২০- মৃত্যু-২০১৩) ৯২ বছর বয়ছে অবসর নেয়ার আগে ১৯৫০-১৯৫৬ এবং ১৯৫৮ থেকে ১৯৯০ সাল পর্যন্ত সান্তোসের কিন মোমো ছিলেন। তিনি ব্রাজিল সবছেয়ে বৃদ্ধ কিং মোমো ছিলেন।
মোহাম্মদ খালেদ হোসেন

মোহাম্মদ খালেদ হোসেন, (জন্ম: ১৯৭৯ - মৃত্যু: ২০ মে ২০১৩) যিনি সজল খালেদ নামে বেশি পরিচিত, এভারেস্ট জয় করে ফেরার পথে মৃত্যুবরণকারী প্রথম বাংলাদেশী৷ পৃথিবীর সর্বোচ্চ চূড়া এভারেস্ট জয় করে নামার পথে ৮,৬০০ মিটার উচ্চতায় ‘অজানা কারণে’ মারা যান তিনি৷ এর আগে হিমালয়ের মেরা পিক, চুলু ওয়েস্ট ও লান্সিসারি চূড়া জয় করেছিলেন তিনি।
মোহাম্মদ খালেদ হোসেনের গ্রামের বাড়ি মুন্সীগঞ্জের শ্রীনগর উপজেলার আটপাড়া ইউনিয়নের সিংপাড়া হাসারগাঁও গ্রামে। তার বাবার নাম আব্দুল আজিজ ও মায়ের নাম সখিনা বেগম। চার ভাই ও দুই বোনের মধ্যে তিনি সবার ছোট। তিনি আদমজী ক্যান্টনমেন্ট কলেজ পড়াশোনা করেন; ১৯৯৩ সালে এসএসসি, ১৯৯৫ সালে এইচএসসি পাস করে কম্পিউটার বিজ্ঞান ও প্রকৌশল বিভাগে স্নাতক এবং ফিল্ম স্টাডিজে স্নাতকোত্তর সম্পন্ন করেন।
মোহাম্মদ খালেদ হোসেনের স্ত্রীর নাম তাহমিনা খান শৈলী। তাদের একমাত্র সন্তানের নাম সুস্মিত হোসেন।
পর্বতারোহণ ছাড়াও মোহাম্মদ খালেদ হোসেনের পরিচালনায় ২০১৩ সালে "কাজলের দিনরাত্রি" নামে একটি শিশুতোষ চলচ্চিত্র মুক্তি পেয়েছে। সরকারি অনুদানের এ চলচ্চিত্রটি জনপ্রিয় লেখক মুহম্মদ জাফর ইকবালের গল্প অবলম্বনে তৈরি।
খালেদ, ২০১৩ সালের ১০ এপ্রিল তারিখে বাংলাদেশ থেকে দ্বিতীয়বারের মত এভারেস্ট অভিযানে বের হয়ে, নেপালের সাউথ ফেস দিয়ে ২০ মে সকাল আনুমানিক ১০টায় এভারেস্ট জয় করেন। এর আগে ২০১১ সালের মে মাসে তিব্বতের নর্থ ফেস ধরে এভারেস্ট অভিযানে গিয়েছিলেন খালেদ হোসেন। সেবার তিনি উঠেছিলেন প্রায় ২৩,০০০ ফুট পর্যন্ত। কিন্তু ফুসফুসে পানি জমে যাওয়ায় নেমে আসতে হয়েছিল।
এভারেস্টের সর্বোচ্চ চূড়া (২৯,০৩৫ ফুট) জয় করে নেমে আসার পথে সাউথ সামিটে (উচ্চতা প্রায় ২৮,৭৫০ ফুট) পৌঁছার পর খালেদ হোসেন শারীরিকভাবে দুর্বল হয়ে পড়েন। এ কারণে তিনি পা ফেলতে পারছিলেন না। ৮,৬০০ মিটার উচ্চতায় অবস্থান কালে পর্বতারোহী খালেদ মারা যান।
খালেদ ২০০৬ সালে সিকিমের ফ্রে পর্বত, ২০০৯ সালে নেপালের মাকালু, ২০১০ সালে হিমালয়ের বাংলাদেশ-নেপাল ফ্রেন্ডশিপ পিক এবং ২০১১ সালে অন্নপূর্ণা রেঞ্জের সিংগুচুলি পর্বত জয় করেন।
ট্রু গ্রিট (২০১০-এর চলচ্চিত্র)

ট্রু গ্রিট ২০১০ সালে মুক্তিপ্রাপ্ত একটি আমেরিকান ওয়েস্টার্ন চলচ্চিত্র। ছবিটি পরিচালনা করেছেন জুয়েল ও ইথান কয়েন এবং ছবিটি ১৯৬৮ সালের চার্লস পোর্টিস এর একই নামে উপন্যাস থেকে তৈরি দ্বিতীয় চলচ্চিত্র।
ট্রু গ্রিটের চলচ্চিত্রায়ন শুরু হয় ২০১০ সালের মার্চে ও ২২ ডিসেম্বর, ২০১০ সালে অফিসিয়ালি এটি যুক্তরাষ্ট্রে মুক্তি পায়। ২০১১ সালের ১০ ফেব্রুয়ারি চলচ্চিত্রটি ৬১তম বার্লিন আন্তর্জাতিক চলচ্চিত্র উৎসবে প্রদর্শিত হয়। ছবিটি দশটি একাডেমি পুরস্কারের জন্য মনোনীত হয়ঃ শ্রেষ্ঠ ছবি, শ্রেষ্ঠ পরিচালক, শ্রেষ্ঠ অভিযোজিত চিত্রনাট্যের, শ্রেষ্ঠ অভিনেতা, সহযোগী চরিত্রে শ্রেষ্ঠ অভিনেত্রীর, শ্রেষ্ঠ শিল্প নির্দেশনা, শ্রেষ্ঠ চলচ্চিত্রকার, সেরা কস্টিউম ডিজাইন, মিক্সিং সেরা সাউন্ড ও সেরা সাউন্ড সম্পাদনা। ছবিটি ব্লুরে ও ডিভিডিতে ৭ জুন, ২০১১ সালে মুক্তি পায়।
১৪ বছরের ম্যাটি রসের বাবাকে টম চেনি নামে এক ডাকাত গুলি করে হত্যা করে ও তার ঘোড়া নিয়ে পালিয়ে যায়। ম্যাটি রস ইয়েল কাউন্টি থেকে তার বাবার লাশ দাফন করতে ও তার বাবার খুনিকে আইনের হাতে তুলে দিতে যে শহরে তার বাবা খুন হন সে শহরে চলে আসে।ম্যাটি প্রথমে তার বাবার খুনিকে ধরার জন্য কি কি ব্যবস্থা নেওয়া হয়েছে তা শেরিফের কাছে জানতে চায় ও সে আরো জানতে চায় সবচেয়ে ভালো মার্শাল কে? যাকে ভাড়া করলে তার বাবার হত্যাকারীকে ধরে দিতে পারবে। শেরিফ কগবার্ন নামে এক মার্শালের খবর জানায়।
ম্যাটি তার বাবা যার কাছে কাজ করত তার কাছ থেকে ৩২০ ডলার নিয়ে ১০০ ডলার দিয়ে কগবার্নকে ভাড়া করে তার বাবার খুনিকে ধরার জন্য। লাবোইফ নামে আরেক বাউন্টি হান্টারের (যে টাকার লোভে মানুষ খুন করে) সাথে তাদের পরিচয় হয়। লাবোইফ জানায় এক সেনেটরকে খুন করার জন্য টম চেনির নামে পুরস্কার ঘোষণা করা হয়েছে এবং সে তাকে মারতে যাচ্ছে। তাদের তিনজনের উদ্দেশ্য একই হওয়াতে তারা একসাথে যাত্রা করে। পথে লাবোইফ ও কগবার্ন এর সাথে বাগবিতন্ডা হয় ও তারা আলাদা হয়ে যায়। এরপর তারা আবার একত্র হয়।
যাত্রাপথে একদিন সকালে ঘুম থেকে উঠে ম্যাটি নদীতে পানি আনতে গেলে সে নদীর অপর পাশে টমকে দেখতে পায় এবং তাকে গুলি করে। কিন্তু অহত অবস্থাতেও টম ম্যাটিকে তুলে নিয়ে যায়। এরপর লাবোইফ ম্যাটিকে উদ্ধার করে। তারপর লাবোইফ ও কগবার্ন সিলে টম চেনি ও তার দলকে হত্যা করে। ফেরার সময় ম্যাটি একটি কূপে পড়ে যায় এবং কগবার্ন ও লাবোইফ মিলে তাকে সেখান থেকে টেনে তুলে কিন্তু ম্যাটিকে সাপ দংশন করে। তখন কগবার্ন ম্যাটিকে নিয়ে এক বাড়িতে উপস্থিত হয়।বড় হয়ে ম্যাটি একদিন ম্যাটি কগবার্নকে খুজতে যায় এবং শুনতে পায় কগবার্ন দুইদিন আগেই মারা গেছে।
সি আর রাও

কালিয়ামপুদি রাধাকৃষ্ণ রাও () (জন্ম: ১০ই সেপ্টেম্বর ১৯২০ - ২২ আগস্ট ২০২৩) ছিলেন একজন ভারতীয় আমেরিকান পরিসংখ্যানবিদ। তিনি বর্তমানে পেনসিলভেনিয়া স্টেট বিশ্ববিদ্যালয়-এর অবসরপ্রাপ্ত অধ্যাপক এবং বাফেলো বিশ্ববিদ্যালয়-এর গবেষণা অধ্যাপক। তার সবচেয়ে বিখ্যাত আবিষ্কারের মধ্যে "ক্রেমার–রাও সীমা" এবং "রাও–ব্ল্যাকওয়েল উপপাদ্য" উল্লেখযোগ্য। ভারত সরকার ১৯৬৮ ও ২০০১ সালে তাকে যথাক্রমে পদ্মভূষণ এবং পদ্মবিভূষণ প্রদান করেন।
তিনি ২০১১ সালে "গোল্ড মেডাল গাই" পান। এটা পরিসংখ্যান সর্বোচ্চ পুরস্কার হিসেবে বিবেচনা করা হয়। ভারতীয় দৈনিক দ্য টাইমস অফ ইন্ডিয়া তাকে সর্বকালের সেরা ১০ ভারতীয় বিজ্ঞানীর তালিকায় অন্তর্ভুক্ত করে।
তিনি ২০০২ সালে বিজ্ঞানের উপর মার্কিন যুক্তরাষ্ট্রের জাতীয় পদক পান।
তিনি ২০২৩ সালের ২৩ আগস্ট মৃত‍্যুবরণ করেন।
দ্য ফ্রিহুইলিং বব ডিলান

দ্য ফ্রিহুইলিং বব ডিলান আমেরিকান গায়ক ও গীতিকার বব ডিলানের দ্বিতীয় স্টুডিও অ্যালবাম। এটি কলম্বিয়া পিকচার্স কতৃর্ক ১৯৬৩ সালের মে মাসে প্রকাশিত হয়। তার প্রথম অ্যালবাম বব ডিলানে মাত্র দুটি মৌলিক গান ছিল কিন্তু এই অ্যালবামের ১৩টি গানের ১১টিই ডিলান নিজে লেখেছেন।
প্রায় সবকটি গানই লিখেছেন বব ডিলান:
প্রথমদিকে এই অ্যালবামে আরো চারটি গান ছিল যেগুলো পরে কলম্বিয়া পিকচার্স বাদ দিয়ে দেয়। গানগুলোঃ রকস এন্ড গ্রেভাল, লেট মি ডাই ইন মাই ফুটস্টেপ, গেমব্লিং ওইলি’স ডেড ম্যান’স হেন্ড, টকিং জন ব্রিচ ব্লুস। দ্য ফ্রিহুইলিং অ্যালবামের আগের ভার্সনটি এখন আর পাওয়া যায়না বললেই চলে।
অ্যালবামের অরজিনাল গানগুলো হলো,
শেখ কামাল

শেখ কামাল (৫ আগস্ট ১৯৪৯ – ১৫ আগস্ট ১৯৭৫) বঙ্গবন্ধু শেখ মুজিবুর রহমানের জ্যেষ্ঠ পুত্র। বাংলাদেশের মুক্তিযুদ্ধে তিনি মুক্তিবাহিনীর অন্যতম সংগঠক ছিলেন। যুদ্ধকালীন সময়ে তিনি মুহাম্মদ আতাউল গণি ওসমানীর এইড ডি ক্যাম্প (এডিসি) হিসেবে কাজ করেন। ১৯৭৫ সালের ১৪ জুলাই তিনি ক্রীড়াবিদ সুলতানা খুকিকে বিয়ে করেন। তিনি ঢাকা আবাহানী লিমিটেডের প্রতিষ্ঠাতা। ১৯৭৫ সালের ১৫ আগস্ট তিনি সামরিক অভ্যুত্থানে নিহত হন। তার জন্মদিন শেখ হাসিনা সরকারের আমলে রাষ্ট্রীয় মর্যাদায় পালন করা হলেও ২০২৪ সালের ৫ আগস্ট শেখ হাসিনা সরকারের পতনের পর ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদ দিবসটি বাতিল করেছে। 
শেখ কামাল ১৯৪৯ সালের ৫ আগস্ট গোপালগঞ্জ জেলার টুঙ্গীপাড়া গ্রামে জন্মগ্রহণ করেন। ভাইবোনের মধ্যে তিনি দ্বিতীয়। শেখ কামাল শাহীন স্কুল থেকে এসএসসি এবং ঢাকা কলেজ থেকে এইচএসসি পাস করেন। এইচএসসি পরীক্ষায় উত্তীর্ণ হবার পর তিনি ঢাকা বিশ্ববিদ্যালয়ের সমাজবিজ্ঞান বিভাগ থেকে বিএ (অনার্স) পাস করেন। যুদ্ধের পর তিনি ক্যাপ্টেন (অবসরপ্রাপ্ত) হিসেবে বাংলাদেশ সেনাবাহিনী ত্যাগ করেন এবং ঢাকা বিশ্ববিদ্যালয়ে ফিরে যান। সেখান থেকে সমাজবিজ্ঞানে স্নাতক ও স্নাতকোত্তর সম্পন্ন করেন। তিনি ছায়ানট থেকে সেতার শিখেন।
১৫ আগস্ট ১৯৭৫ সালে বাংলাদেশ সেনাবাহিনীর সামরিক অভ্যুত্থানে শেখ মুজিবুর রহমানসহ শেখ কামাল ও তার পরিবারের সদস্যরা খুন হন।
১৯৭৩ এর শেষের দিকে শেখ কামাল একটি গুলিবর্ষণে জড়িয়ে পড়েন যাতে তিনি গুলিবিদ্ধ হয়ে আহত হন। গুলিবর্ষণ কীভাবে ঘটে সে সম্পর্কে একাধিক দাবি রয়েছে। অনেকের দাবি, শেখ কামাল এবং তার বন্ধুরা একটি ব্যাংকের ডাকাতির চেষ্টা করার সময় এই গুলিবর্ষণ হয়েছিল। পরেশ সাহার মতে:
তবে, বাংলাদেশ সেনাবাহিনীর একজন অবসরপ্রাপ্ত মেজর জেনারেল দাবি করেছেন যে এটি আসলে ঘটনা। ১৯৭৩ সালের শেষের দিকে, বাংলাদেশী সুরক্ষা বাহিনী গোপনে সংবাদ পেয়েছিল যে, বামপন্থী বিপ্লবী কর্মী সিরাজ সিকদার এবং তার বিদ্রোহীরা ঢাকার আশেপাশে সমন্বিত হামলা চালাচ্ছে। পুলিশ এবং অন্যান্য নিরাপত্তা কর্মকর্তাগণ পূর্ণ সতর্ক ছিলেন এবং ঢাকার রাস্তায় সাধারণ পোশাকে টহল দিচ্ছিলেন। শেখ কামাল ও তার বন্ধুরা সশস্ত্র অবস্থায় সিরাজ সিকদারকে খুঁজছিল, এবং একটি মাইক্রোবাসে শহরটিতে টহল দিচ্ছিল। যখন মাইক্রোবাসটি ধানমন্ডিতে ছিল তখন পুলিশ শেখ কামাল ও তার বন্ধুদের বিদ্রোহী বলে মনে করে এবং তাদের উপর গুলি চালিয়ে দেয়, ফলে শেখ কামাল আহত হয়। তবে, এটিও দাবি করা হয় যে শেখ কামাল এবং তার বন্ধুরা ধানমন্ডিতে গিয়েছিল তার বন্ধু ইকবাল হাসান মাহমুদ টুকুর সম্প্রতি কেনা একটি নতুন গাড়ি চালানোর পরীক্ষা করতে। ঢাকায় যেহেতু পুলিশ ভারী টহল দিচ্ছিল, তাই তৎকালীন শহরের এসপি মহামুদ্দিন বীর বিক্রমের কমান্ডের অধীনে পুলিশ বিশেষ বাহিনী যাত্রীদেরকে দুর্বৃত্ত বলে ভেবে গাড়িতে গুলি চালিয়েছিল।
শেখ কামালের বিরুদ্ধে নিম্মি ডালিম ও তার স্বামী শরিফুল হক ডালিম (যিনি পরে শেখ কামাল ও তার স্বপরিবারকে হত্যা করেছিলেন) ঢাকা লেডিজ ক্লাব থেকে অপহরণ করে এবং জাতীয় রক্ষীবাহিনী সদর দপ্তরে নিয়ে যাওয়ার অভিযোগ রয়েছে। গাজী গোলাম মোস্তফা এবং তার দুই ছেলেকেও এই অপহরণে জড়িত থাকার অভিযোগ আনা হয়। শেখ পরিবার এর বিরুদ্ধে শরিফুল হক ডালিমের বিদ্বেষ পোষণ করার পেছনে এটি অন্যতম কারণ ছিল। তবে এটিও দাবি করা হয় যে, শেখ কামাল এই ঘটনায় জড়িত ছিলেন না এবং গাজী গোলাম মোস্তফা তার ছেলেদের সাথে এই অপহরণে একাই ভূমিকা পালন করেন। দাবি করা হয় যে, শেখ মুজিবুর রহমান ব্যক্তিগতভাবে ডালিম এবং তার স্ত্রীকে মুক্তি দেওয়ার এবং সংশ্লিষ্ট পক্ষগুলির মধ্যে একটি সমঝোতা করার মধ্যস্থতার নির্দেশ দিয়েছিলেন।
হাদ্রিয়ান

হাদ্রিয়ান ( ২৪ জানুয়ারি, ৭৬ খ্রিষ্টাব্দ – ১০ জুলাই, ১৩৮ খ্রিষ্টাব্দ) ছিলেন একজন রোমান সম্রাট যিনি ১১৭ থেকে ১৩৮ খ্রিষ্টাব্দ পর্যন্ত শাসন করেছেন। তিনি ইতালির রোমের সর্বদেবতার মন্দির নামে পরিচিত পেনথিওন মন্দিরটি পূননির্মাণ করেছিলেন এবং প্রাচীন রোমের সবচেয়ে বড় মন্দির ভেনাস ও রোমার মন্দিরটি নির্মাণ করেছিলেন। তিনি হদ্রিয়ান প্রাচীর নির্মাণের জন্যও পরিচিত যেটি রোমান ব্রিটেনের উত্তর দিক ঘেষে ছিল। ইউরোপীয় ঐতিহাসিকদের মতে, পাঁচজন নিষ্ঠাবান রোমান সম্রাটদের মধ্যে তৃতীয় ছিলেন সম্রাট হাদ্রিয়ান। অন্যরা হলেন নেরভা, ট্রাজান, আন্তোনিয়াস পিউস, মারকাস আউরেলিয়াস।
Inscriptions:
গোল্লাছুট

গোল্লাছুট বাংলাদেশের কিশোর-কিশোরীদের অন্যতম জনপ্রিয় খেলা। গ্রাম ছাড়াও বাংলাদেশের শহরাঞ্চলেও এই খেলা ব্যাপক প্রচলিত। ঢাকা, ময়মনসিংহ, ফরিদপুর, মাদারীপুর, বরিশাল , খুলনা, পাবনায় এই খেলার প্রচলন সবচেয়ে বেশি। এই খেলা বাইরে অর্থাৎ স্কুলের মাঠ অথবা খোলা জায়গায় শিশুরা খেলে থাকে। গোল্লাছুট খেলায় দুটি দল থাকে। মাটিতে এক জায়গায় গর্ত করে একটি লাঠি পুতে তাকে কেন্দ্র হিসেবে ধরা হয়, এই লাঠিকে কেন্দ্র করে বৃত্ত তৈরি করে ২৫/৩০ ফুট দূরে আরো একটি রেখা টেনে সীমানা নির্ধারন করা হয়।
বৃত্ত তৈরি করে ঘুরতে হয় বলে একে “গোল্লা” এবং আঞ্চলিক ভাষায় ছুট হলো দৌড়ানো। এভাবেই খেলার নাম হয়েছে গোল্লাছুট।
খেলার শুরুতে প্রথম দুজন দলপতি নির্ধারন করা হয়। দলপতিদের বলা হয় “গোদা”। দুদলেই সমান সংখ্যক খেলোয়াড় থাকে (৫ অথবা ৭ জন)। দলপতি মাটিতে পুঁতা কাঠি এক হাতে ধরে অপর হাতে তার দলের অন্য খেলোয়াড়ের হাত ধরে থাকে। এভাবে তারা পরস্পরের হাত ধরে কেন্দ্র স্পর্শ করে ঘুরতে থাকে। তাদের লক্ষ্য হলো বৃত্তের বাইরে যে কাঠি বা গাছ (দ্বিতীয় লক্ষ্যবস্তু) থাকে তা দৌড়ে স্পর্শ করা।
অপরদিকে দৌড়ে বৃত্ত থেকে বের হওয়ার পর কিন্তু কাঠি স্পর্শ করার আগেই বিপক্ষ দলের খেলোয়াড়রা যদি ওই দলের কোন খেলোয়াড়কে স্পর্শ করতে পারে তাহলে সে এই দানের (পর্ব) খেলা থেকে বাদ যাবে। এভাবে শেষ পর্যন্ত দলপতিরও দৌড়ে কাঠি স্পর্শ করতে হবে। কোনো খেলোয়াড়ই লক্ষ্যে পৌঁছতে না পারলে প্রতিপক্ষ খেলোয়াড়রা দান পায়।
নুনতা খেলা

নুনতা (কুতকুতে নামেও পরিচিত) বাংলাদেশের অন্যতম গ্রামীণ খেলা। শিশু/কিশোররা সাধারণত এই খেলা খেলে থাকে। এই খেলা সাধারণত দলবেধে খেলতে হয়। দল যত ভারী হয় খেলা তত মজার হয়। নুনতা খেলায় একজন একটি বৃত্তাকার ঘরের মলিক থাকে এবং তাকে অন্যদের দৌড়ে ধরতে হয়। যশোর ও খুলনায় নুনতাকে কুতকুতে খেলাও বলা হয়।
নুনতা খেলায় প্রথমে মাটিতে দাগ কেটে বৃত্তাকার ঘর বানানো হয়। এরপর একজনকে “নুনতা” নির্বাচন করা হয় ও সে ঘরের বাইরে থাকে। অন্যরা ঘরের ভেতরে অবস্থান করে। নুনতা ঘরের বাইরে থেকে ছড়া কাটতে থাকে “নুনতা বলোরে”। অন্যরা সমস্বরে বলতে থাকে “এক হলোরে”। এভাবে “নুনতা” সাত পর্যন্ত বলার পর অন্যদের প্রশ্ন জিগ্গেস করে। প্রশ্ন করা শেষ হলে ঘরের ভেতর থেকে সবাই দৌড়ে পালায় ও “নুনতা” সেই ঘর দখল করে।
এরপর “নুনতা” শ্বাস বন্ধ করে গুণ-গুণ শব্দে বা ছড়া কাটতে কাটতে বের হয়ে অন্যদের ধরার চেষ্টা করে। যাকে প্রথম ধরতে পারে সে এসে “নুনতার” সাথে যোগ দিয়ে অন্যদের ধরার চেষ্টা করে আর এভাবেই নুনতার দল ভারী হয়। যে সবার শেষে ধরা পরে, সে পরবর্তী পর্বের জন্য ঘরের মালিক হয়। এখানে উল্লেখ্য “নুনতা” যদি দৌড়ানো অবস্থায় শ্বাস নেয় তাহলে অন্যরা তাকে ছুঁয়ে দেয় এবং ঘেরে পৌঁছানো না পর্যন্ত পিঠে মারতে থাকে। নুনতা খেলার সময় যে ছড়াটি বলতে হয়ঃ
মরিচা ফুল

মরিচা বা কাকটুরী বা বন কার্পাস বা ইপিকাক (ইংরেজিঃ Tropical Milkweed, Blood Flower or Mexican Butterfly Weed) একটি চিরসবুজ, খাড়া কাণ্ড বিশিষ্ঠ, বহুবর্ষজীবী ছোট গুল্ম জাতীয় উদ্ভিদ।
এটি সাধারণত জঙ্গলে জন্মাতে দেখা যায়। মরিচা ফুল প্রাকৃতিকভাবে উষ্ণমন্ডলে যেমন, ওয়েস্ট ইন্ডিজ, বাংলাদেশ, ভারত, মালয়েশিয়া, মায়ানমার, থাইল্যান্ডসহ পূর্ব এশিয়ার প্রায় সকল দেশেই পাওয়া যায়। এছাড়া ফুলচাষীরা এই গাছ বাড়ির বাগানে ও টবে রোপন করে থাকে।
গুল্ম জাতীয় এই গাছটি সাধারণত ১ মিটার (৩.৩ ফুট) পর্যন্ত লম্বা হয়ে থাকে। পত্র সবৃন্তক, পত্রবৃন্ত অনূর্ধ্ব দেড় সেন্টিমিটার লম্বা, পত্রফলক ১০ থেকে ১২ সেন্টিমিটার, সুস্পষ্টভাবে বল্লমাকার, দুদিকে ক্রমান্বয়ে সরু, পাতলা ঝিল্লিময় ও মসৃণ। পাতা বিপ্রতীপ ও কাঁচা সবুজ রঙের। এই গাছের গোড়া থেকেই ডালপালা জন্মায়। পুষ্পমঞ্জরিতে ৮ থেকে ১০টি করে ফুল থাকে। মঞ্জরিদণ্ড প্রায় সাত সেন্টিমিটার উঁচু। দলমণ্ডল উজ্জ্বল, গাঢ়-রক্তিম-লাল ও মসৃণ। পরাগধানী প্রায় আড়াই সেন্টিমিটার লম্বা। প্রস্ফ‌ুটনকাল প্রায় বর্ষব্যাপী। ফল লম্বাটে, আগা চোখা, পরিপক্ব হলে আপনা আপনিই ফেটে যায়। ভেতরটা মসৃণ ও কোমল তুলায় পূর্ণ।
মোরগ লড়াই (গ্রামীণ খেলা)

মোরগ লড়াই বাংলাদেশ ও ভারতবর্ষের পশ্চিমবঙ্গে বিভিন্ন বিদ্যালয়ের বার্ষিক ক্রিড়া প্রতিযোগিতায় এই খেলা আয়োজন করা হয়ে থাকে। এটি সাধারনত ছেলেদের খেলা। গ্রামাঞ্চলের ছেলেদের কাছে এটি অতন্ত্য জনপ্রিয় একটি খেলা।
মোরগ লড়াই খেলায় একদল ছেলে গোল হয়ে একপায়ে দাড়িয়ে থাকে। দুই হাত দিয়ে অপর পা পিছনে ভাজ করে রাখতে হয়। রেফারি যখন বাশিঁতে ফুঁ দেন তখনই খেলোয়াড়রা একে অপরকে ভাজ করা পা দিয়ে মারতে থাকে। কেউ পরে গেলে সে বাতিল বলে গণ্য হয়। এভাবে শেষ পর্যন্ত তিনজন থাকে। তাদের মধ্য থেকে প্রথম, দ্বিতীয় ও তৃতীয় নির্ধারন করা হয়।
বন বিড়াল

বন বিড়াল (Felis chaus), যাকে খাগড়া বিড়াল, জলাভূমির বিড়াল এবং জংলী বিড়াল ও বলা হয়, মাঝারি আকারের একটি বিড়াল, যা এশিয়ার দক্ষিণ চীন, মধ্য, দক্ষিণ-পূর্ব এশিয়া, পশ্চিমে নীল নদ উপত্যকায় দেখতে পাওয়া যায়। এটি সর্বাগ্রে বাস করে জলাভূমি যেমন জলাভূমি, বেলাভূমি এবং তীরবর্তী অঞ্চলের ঘন গাছপালা। এটি আইইউসিএন লাল তালিকা ন্যূনতম উদ্বেগজনক প্রজাতি হিসাবে তালিকাভুক্ত, এবং এটি প্রধানত জলাভূমি ধ্বংস, ফাঁদ এবং বিষক্রিয়ার দ্বারা হুমকির সম্মুখীন।
একে জংলিবিড়াল, খাগড়াবিড়াল প্রভৃতি নামেও অভিহিত করা হয়। সিলেটে একে ভাড়ল নামেও ডাকা হয়। বাংলাদেশের উত্তরবঙ্গের কুড়িগ্রাম, রংপুর এর কিছু জেলায় একে গারোয়া বা গারোয়া বিড়াল বলেও ডাকা হয়। 
বন বিড়ালের খাবারের বড় অংশই হচ্ছে ইঁদুর, ঘাসফড়িং জাতীয় বড় পোকা এবং বুনো খরগোশ। যেগুলো আমাদের ক্ষেতখামারে থাকে এবং ফসলের ক্ষতিসাধন করে। তাই বন বিড়াল গৃহপালিত হাঁস, মুরগি, পোষা কবুতর ধরে নিয়ে খেয়ে যতটুকু ক্ষতি করে তার থেকে অনেক বেশি উপকার সাধন করে থাকে পার্শ্ববর্তী কৃষিজমিগুলোর। এরা নিশাচর। গাছে উপর উঠে রাতের আধারে এরা ছোট পাখি বা পাখির ডিম, ছানা প্রভৃতি শিকার করে খায়। এক লাফে কয়েক ফুট পৌঁছে যেতে পারে। দিনের বেলায় এরা লতাপাতাঘেরা বড় গাছের কোটরে ঘুমায় বা তন্দ্রাচ্ছন্ন থাকে। প্রজনন মৌসুমে গাছের কোটরে দু’ থেকে চারটি ছানা প্রসব করে। 
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বন বিড়াল শিকার বাংলাদেশ, চীন, ভারত, ইসরায়েল, মিয়ানমার, পাকিস্তান, তাজিকিস্তান, থাইল্যান্ড, এবং তুরস্কে নিষিদ্ধ, কিন্তু ভুটান, জর্জিয়া, লাওস, লেবানন, মিয়ানমার, নেপাল, শ্রীলঙ্কা ও ভিয়েতনামের মধ্যে সুরক্ষিত এলাকার বাইরে আইনি সুরক্ষা নেই।
গ্রামগঞ্জ থেকেও প্রাকৃতিক জঙ্গল, জলাভূমিগুলো ধ্বংস হবার কারণেও নিশ্চিহ্ন হয়ে যাচ্ছে ওখানে বসবাসরত ছোট-মাঝারি আকারের প্রাণীরা। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (আইইউসিএন) বনবিড়ালকে ‘ন্যূনতম বিপদগ্রস্থ’ বলে তালিকাভুক্ত করেছে।
দ্য টাইমস দে আর আ-চেঞ্জিং'

দ্য টাইমস দে আর আ-চেঞ্জিং আমেরিকান গীতিকার ও গায়ক বব ডিলানের তৃতীয় অ্যালবাম। অ্যালবামটি জানুয়ারি, ১৯৬৪ সালে কলম্বিয়া রেকর্ডস কর্তৃক প্রকাশিত হয়। এই অ্যালবামের প্রথম গানটি ব্যপক জনপ্রিয়তা অর্জন করে। একই সাথে এটি বব ডিলানের প্রথম মৌলিক গানের অ্যালবাম। এই অ্যালবামের গানগুলো সামাজিক আন্দোলনে ব্যাপক প্রভাব ফেলে।
এই অ্যালবামের সবকটি গানই লিখেছেন বব ডিলান।
দিলীপ চক্রবর্তী

দিলীপ চক্রবর্তী (জন্ম মে ২২, ১৯৬৭ - মৃত্যু সেপ্টেম্বর ১৭, ২০১২) একাধারে মঞ্চ, টেলিভিশন এবং চলচ্চিত্রের একজন বাংলাদেশী মেধাবী অভিনেতা ছিলেন, যিনি মঞ্চের দর্শকদের কাছে একলব্য হিসেবেই সর্বাধিক পরিচিত ছিলেন।
দিলীপ চক্রবর্তীর জন্ম ১৯৬৭ সালের ২২ শে মে দীঘিলিয়া, টাংগাইল তার মামাবাড়িতে । তার পৈতৃক নিবাস টাঙ্গাইল জেলার মির্জাপুর থানার নগরভাদ গ্রামে। বাবা সুধীর চক্রবর্তী একজন উদার ও শিল্পমনা ব্রাহ্মণ পুরোহিত ছিলেন এবং মা বেলা চক্রবর্তী। তিনি পিতা মাতার প্রথম সন্তান। দিলীপ চক্রবর্তী কৌশরেই তার মাকে হারান । মাত্র ৪০ বছর বয়সে মা বেলা চক্রবর্তী জরায়ু ক্যান্সারে আক্রান্ত হয়ে স্বামী, ১৬ বছরের ছেলে দিলীপ এবং ৬ বছরের মেয়ে শিবানীকে রেখে মারা যান । আর শুরু হয় দিলীপ চক্রবর্তীর কঠিন জীবন সংগ্রাম । সাংস্কৃতিক আবহে জন্ম নেয়া দিলীপ চক্রবর্তী শৈশব থেকেই যুক্ত ছিলেন লোকনাটক আর যাত্রাপালার সাথে।
১৯৮৯ সালে "বিরসাকাব্য" নাটকে অভিনয়ের মাধ্যমে মঞ্চকর্মী হিসেবে দেশ নাটকে যুক্ত হন দিলীপ চক্রবর্তী । দিলীপ চক্রবর্তী অভিনীত উল্ল্যেখযোগ্য মঞ্চনাটকগুলো হলো "নিত্যুপুরাণ", "দর্পণে শরৎশশী", 'বিরসাকাব্য' ও "অরক্ষিতা"। টেলিভিশন মাধ্যমেও ছিল তার সবলীল পদচারণা। আফসানা মিমির "পৌষ ফাগুনের পালা", মেজবাউর রহমান সুমনের "দখিনের জানালার খোলা আলো আসে ফিরে যায়", দীপংকর দীপনের "আশা টকিজ ও টেম্পু", মাসুদ হাসান মাসুদের "ধুলোর মানুষ, মানুষের ঘ্রাণ", শিহাব শাহিনের "মামুলি একটি মানুষ" সহ বহু নাটকে তিনি তার অভিনয় প্রতিভার সাক্ষর রেখে গেছেন।
দিলীপ চক্রবর্তী চলচ্চিত্রেও তার অভিনয় যাত্রা শুরু করেছিলেন যার মধ্যে উল্লেখযোগ্য হলো নোমন রবিনের পরিচালনায় "কমন জেন্ডার" এবং বেলাল আহমেদের "অনিশ্চিত যাত্রা"। অভিনয়ের পাশাপাশি টেলিভিশন এর জন্য কিছু নাটকও লিখেছিলেন এই প্রতিভাবান ক্ষণজন্মা অভিনেতা। তার লেখা উল্লেখযোগ্য নাটকগুলোর মধ্যে রয়েছে "একাকিত্ব", "মানুষ", "মাইক মাস্টার", ও "সন্দেহ"।
মঞ্চ নাটকে তার অভিনীত 'নিত্যপুরান' নাটকের 'একলব্য' চরিত্রটি দরুন জনপ্রিয়তা পেয়েছিল। অনবদ্য অভিনয়ের মাধ্যমে চরিত্রটি পরিপূর্ণভাবে দিলীপ চক্রবর্তী ফুটিয়ে তুলেছিলেন। নাটকটির ৮৬টি প্রদর্শনীর পর মঞ্চায়ন স্থগিত করা হয়। ২০০১ সালের ১৪ জানুয়ারি মহিলা সমিতি মঞ্চে নাটকটির প্রথম প্রদর্শনী হয়।
'নিত্যপুরাণ'র পর দেশ নাটকের হয়ে তিনি 'অরক্ষিতা' নাটকেও অভিনয় করেছিলেন। এটি লিখেছেন মাহবুব লিলেন আর নির্দেশনা দিয়েছিলেন ইশরাত নিশাত। নাটকের 'শুক্রাচার্য' চরিত্রে অভিনয় করেছিলেন দিলীপ চক্রবর্তী। শুক্রাচার্য চরিত্রটি ছিল মহাভারতের একটি চরিত্র। এ চরিত্রটিতেও তিনি ছিলেন সফল। ২০০১ সালের পর দিলীপ চক্রবর্তীকে দলের নতুন কোনো নাটকে দেখা যায়নি। তবে ওই সময় তিনি দলের পুরনো প্রযোজনা 'বিরসা কাব্য' ও 'দর্পণে শরৎশশী' নাটকে অভিনয় করেছিলেন।
দিলীপ চক্রবর্তী ২০০৫ সালে তনুশ্রী পদক অর্জন করেন ।
তড়িৎ ঋণাত্মকতা

তড়িৎ ঋণাত্মকতা () প্রতীক χ , হল এমন এক ধরনের রাসায়নিক ধর্ম যা কোনো পরমাণু বা অন্য কোন রাসায়নিক সত্ত্বার (অনু,পরমাণু, আয়ন)ইলেকট্রন বা ইলেকট্রন ঘনত্বকে নিজের দিকে আকর্ষণ করার প্রবণতাকে প্রকাশ করে।তড়িৎ ঋণাত্মকতা পরমাণুর পারমাণবিক সংখ্যা, কেন্দ্র থেকে যোজ্যতা ইলেকট্রনের দুরত্ব ইত্যাদীর উপর নির্ভর করে।তড়িৎ ঋণাত্মকতার মান যত বেশি হয় কোন রাসায়নিক সত্ত্বার (পরমাণু, অণু বা মূলক,আয়ন) নিজের দিকে ইলেকট্রন ঘনত্বকে টেনে নেয়ার প্রবণতা "তত বেশি হয়" । ফ্লোরিন সবচেয়ে বেশি তড়িৎ ঋণাত্মক মৌল। ফ্লোরিনের তড়িৎ ঋণাত্মকতা ৪।তড়িৎ ঋণাত্মকতার ক্রম F>O>N, Cl>Br>I, C>H
তড়িৎ ঋণাত্মকতার পার্থক্যের মাধ্যমে সমযোজী যৌগের প্রকৃতি নির্ণয় করা যায় :
যেমন :
ব্রিটিশ বিজ্ঞানী রবার্ট মুলিকান এই স্কেলের জনক। এই স্কেল অনুযায়ী:
formula_1
যেখানে, 
বিজ্ঞানী পাউলিং এই স্কেলের জনক। এটি সর্বাধিক প্রচলিত স্কেল।
formula_5
যেখানে,
আয়নীয় রেজোনেন্স শক্তি = δ = E − (E × E) (কিলোক্যালোরি/মোল এককে)
বিজ্ঞানী আলরেড ও রচো এই স্কেলের জনক। 
formula_8
এই ধর্মটির উপর পদার্থের অন্যান্য অনেকগুলো বৈশিষ্ট্যের আন্তঃসম্পর্ক দেখা যায়। যেমন, কোন যৌগে সমযোজী বন্ধনে আবদ্ধ দুটি পরমাণুর মধ্যে তড়িৎ ঋণাত্মকতার পার্থক্য যত বেশি হয়, ঐ যৌগের সমযোজী বৈশিষ্ট্যসমূহের আদর্শ আচরণ থেকে তত বেশি বিচ্যুত হতে দেখা যায় অর্থাৎ আয়নীয় যুগের ন্যায় আচরণের সম্ভাবনা বৃদ্ধি পায়।
s অরবিটালের ইলেকট্রন গুলি যেহেতু নিউক্লিয়াসের বেশি কাছে থাকে, তাই তারা নিউক্লিয়াস দ্বারা বেশি আকৃষ্ট হয়, তুলনামূলকভাবে p অরবিটালের ইলেকট্রন গুলি নিউক্লিয়াসের থেকে বেশি দূরে থাকায় কম আকৃষ্ট হয়। বিভিন্ন সংকরায়িত অরবিটাল গুলিতে যত s চরিত্রের শতাংশ বৃদ্ধি পায়, সেটি তত বেশি নিউক্লিয়াসের কাছাকাছি অবস্থান করে এবং প্রায় গোলাকার আকার ধারণ করে (যেহেতু s অরবিটালের আকৃতি গোলাকার) ফলে আকর্ষণ বল বৃদ্ধি পায় এবং তড়িৎ ঋণাত্মকতা ও বৃদ্ধি পায়।
কাসুবির সমাধি

কাসুবির সমাধি, উগান্ডার রাজধানী কাম্পালায় অবস্থিত বুগান্ডার চার জন ‘কাবাকা’র (রাজা) সমাধিক্ষেত্র ও ইউনেস্কোর তালিকাভুক্ত বিশ্ব ঐতিহ্যবাহী স্থান।
১৬ মার্চ, ২০১০ সালের এক ভয়াবহ অগ্নিকাণ্ডে সেখানকার কিছু প্রধান ভবন প্রায় সম্পূর্ণ ধংস্ব হয়ে যায় যা এখনো তদন্ত করা হচ্ছে। বুগান্ডা রাজ্য তাদের রাজাদের সমাধিস্থল পূননির্মাণ করেছিল এবং বর্তমানে উগান্ডা সরকার ও ইউনেস্কো সমাধিস্থলটি রক্ষায় ২০১৩ সালের ১ মার্চ একটি চুক্তি সাক্ষর করে।
কাসুবি হিলের রাজাদের সমাধি, সিকাবাকার সমাধি নামেও পরিচিত। কেন্দ্র ভাগের এই সমাধিক্ষেত্রটি ১৮৮১ সালে নির্মাণ করা হয়। সমাধিক্ষেত্র নিয়ে পুরু এলাকাটি অনেক ভবন নিয়ে গঠিত। এখানে বুগান্ডার চার জন ‘কাবাকা’র (রাজা) সমাধিক্ষেত্র আছে যেগুলো খড় ও কাঠ দিয়ে নির্মিত। বুগান্ডার জনগনের কাছে এই জায়গা ধর্মীয় ও রাজনৈতিক গুরুত্ব বহন করে। ২০০১ সালে ইউনেস্কো সমাধিক্ষেত্রটি বিশ্ব ঐতিহ্যবাহী স্থান হিসেবে ঘোষণা করে।
এখানে যে চারজন কাবাকাসের সমাধি তারা হলেন :
১৬ মার্চ, ২০১০ সালে স্থানীয় সময় রাত ৮.৩০ মিনিটে কাসুবির সমাধিক্ষেত্রটি আগুন লেগে ক্ষতিগ্রস্ত হয়। আগুন লাগার কারণ এখনো জানা যায়নি। বুগান্ডা রাজ্য সরকার এই ঘটনা তদন্তের জন্য পুলিসের পাশাপাশি একটি স্বাধীন তদন্ত দল গঠনের ঘোষণা দিয়েছিল। আগুন লাগার পরদিন ১৭ মার্চ বুগান্ডার প্রধানমন্ত্রী জন বস্কো ওয়ালোসিম্বাই বলেন,
আগুনে সমাধিস্থলের ভেতরের সমাধির কোন ক্ষতি হয়নি। বুগান্ডা রাজ্য প্রশাসন এটি পুনরায় পূননির্মাণের ঘোষণা দিয়েছিলেন। এরপর তদন্ত দল উগান্ডা সরকারের কাছে একটি তদন্ত প্রতিবেদন দিয়েছিল যদিও এটা জনগণের কাছে এখনো প্রকাশ করা হয়নি। ডিসেম্বর ২০১২ তে বৈদেশিক সহয়তায় এটি ফূনর্গঠনের কাজ শুরু হয় যেখানে বুগান্ডা সরকারের সেনাবাহিনী নিরাপত্তার দ্বায়িত্ব পালন ও কাজ তদারক করে।
লোপামুদ্রা (প্রজাপতি)

লোপামুদ্রা (ইংরেজিঃ Red-base Jezebel) মাঝারি আকারের কালো, হলুদ, সাদা ও লাল রঙে মোড়ানো পিয়েরিডি পরিবারের এক প্রজাতির প্রজাপতি। লোপামুদ্রা সাধারণত দক্ষিণ এশিয়া ও দক্ষিণ-পূর্ব এশিয়ার দেশসমূহে দেখা যায়। এই প্রজাপতির বৈজ্ঞানিক নাম "Delias pasithoe" বা "Delias aglaia aglaia"।
প্রসারিত অবস্থায় লোপামুদ্রার ডানার আকার ৬৮-৮৪ মিলিমিটার দৈর্ঘের হয়।
ভারতে প্রাপ্ত লোপামুদ্রা এর উপপ্রজাতি হল- 
সাধারণত এই জাতীয় প্রজাপতিটি পূর্ব হিমালয়, নেপাল থেকে মায়ানমার, থাইল্যান্ড, মালয়েশিয়া সর্বত্র দেখা যায়। হিমালয়ের ৫০০০ ফুট অবধি এদের পাওয়া যায়। সাধারণত জঙ্গলে এই প্রজাতির প্রজাপতি বেশি দেখা যায়। বাংলাদেশের সিলেট, চট্টগ্রাম ও গাজীপুরের শালবনে এদের দেখা পাওয়া যায়।
পুরুষ ও স্ত্রী উভয় লোপামুদ্রারই পেছনের ডানার মাঝের ও কিনারার কোষগুলো উজ্জ্বল হলুদ রঙের হলেও ডানার তলার বা গোড়ার দিকের কোষগুলো টকটকে লাল হয়। এদের শুঁড়, মাথা, বুক ও পেটের ওপরটা কালো এবং পেটের পাশ ও নিচটা ধূসর-সাদা।
পুরুষ লোপামুদ্রা মাঝারি আকারের সামনের ডানার ভিত্তি বা তলার রং কালো হয়।
স্ত্রী লোপামুদ্রার সামনের ডানার ভিত্তি বা তলার রং সাধারণত বাদামি-কালো হয়। এছাড়া এদের ডানা প্রসারিত হলে ৬৯-৯২ মিলিমিটার পর্যন্ত লম্বা হয়। স্ত্রী লোপামুদ্রা জানুয়ারি থেকে মার্চে উজ্জ্বল হলুদ উপবৃত্তাকার ১০-২০ টি ডিম দেয়। এরা সাধারণত গাছের পাতায় ডিম দেয়। ডিম ফুটে লালচে-বাদামি শূককীট বের হয়। শূককীটের দেহের প্রতিটি খণ্ড বরাবর সমান্তরাল হলুদ ব্যান্ড রয়েছে, যাতে শক্ত চুল থাকে। বাইরের দিকের চুলগুলো কালো ও ভেতরের দিকেরগুলো হলুদ।
ইয়েরাওয়াড়া কেন্দ্রীয় কারাগার

ইয়েরাওয়াড়া কেন্দ্রীয় কারাগার মহারাষ্ট্রের পুনের ইয়েরাওয়াড়াতে অবস্থিত সর্বোচ্চ নিরাপত্তা বেষ্ঠিত একটি কারাগার। এটি মহারাষ্ট্রের সবচেয়ে বড় এবং একই সাথে দক্ষিণ এশিয়ার অন্যতম বড় কারাগার। ২০০৫ সালের হিসাব অনুসারে এই কারাগারে ৩৬০০ বন্দি রয়েছে। অনেক বিখ্যাত ব্যক্তি এই কারাগারে ছিলেন। ভারতের স্বাধীনতা অন্দোলনের সময় ১৯৩০ এর পর ও ১৯৪০ সালের পর মহাত্মা গান্ধীকে এই কারাগারে রাখা হয়েছিল।
ইয়েরাওয়াড়া কেন্দ্রীয় কারাগারের আয়তন ৫১২ একর ও ৩৬,০০ জন এর উপর বন্দি নিয়ে এটি দক্ষিণ এশিয়ার অন্যতম বৃহত্তম কারাগার। এই কারাগারের প্রধান বন্দিশালা চারটি বড় দেওয়াল বেষ্ঠিত ও পুলিশ ক্যাম্প এবং বিভিন্ন নিরাপত্তার চাদরে ঢাকা। সাধারণত উচ্চ পর্যায়ের বন্দিদের এই কারাগারে রাখা হয়। কিন্তু ২০০৩ সালের মহারাষ্ট্রের মানবাধিকার কমিশনের এক প্রতিবেদনে এই কারাগারকে ঘনবসতিপূর্ন ও জীবনযাত্রার মানের দিক থেকে নিম্ন বলে উল্লেখ করা হয়।
মহাত্মা গান্ধী ভারতের স্বাধীনতা আন্দোলনের সময় বেশ কয়েকবার এই কারাগারে ছিলেন। এরমধ্যে উল্লেখযোগ্য ১৯৩২ সালে ও ১৯৪২ সালে অসহযোগ অন্দোলনের সময়। তিনি সেখানে অন্য আরো আন্দোলনকারীদের সাথে ছিলেন। ১৯৩২ সালের ২৪ সেপ্টেম্বর তাকে এই কারাগারে রাখা হয় এবং ১৯৩৩ সালের মে মাসে তিনি মুক্তি পান। ১৯৯৮ সালে সামাজিক আন্দোলনকর্মী অন্না হজারেকে এই কারাগারে রাখা হয়েছিল। বলিউড চলচ্চিত্র তারকা সঞ্জয় দত্ত ২০০৭ সাল থেকে পরবর্তী দেড় বছর এই কারাগারে ছিলেন এবং ২০১৩ সালের ২২ মে তাকে পুনরায় তিন বছরের জন্য এই কারাগারে স্থানান্তর করা হয়।
এছাড়া অনেক কুখ্যাত কয়েদিকে এই কারাগারে রাখা হয়েছে। তাদের মধ্যে, আব্দুল করিম তেলজি, সাবেক মাফিয়া ডন অরুন গাউলি যিনি বর্তমানে এই কারাগারে একটি হত্যা মামলায় যাবজ্জজীবন সাজা ভোগ করছেন। ২৬/১১ মুম্বাইয়ের সন্ত্রাসী হামলার একমাত্র আসামী আজমল কাসাবকে ২০০৮ সাল থেকে এই কারাগারে রাখা হয়েছিল ও ২০১২ সালের ২১ নভেম্বর তাকে এখানেই ফাঁসিতে ঝুলানো হয় এবং এখানেই কবর দেওয়া হয়।
হাশিমা দ্বীপ

হাশিমা দ্বীপ বা গানাকানজিমা (端島 বা 軍艦島) জাপানের নাগাসাকি থেকে ১৫ কিলোমিটার (৯ মাইল) দূরে অবস্থিত একসময়ের ঘনবসতিপূর্ণ অঞ্চল কিন্তু বর্তমানে জনশূন্য। বিশ্বের ৫০৫টি জনমানবহীন দ্বীপের মধ্যে হাশিমা দ্বীপ অন্যতম।
১৮৮৭ থেকে ১৯৭৪ সাল পর্যন্ত হাশিমা দ্বীপটি ছিল ঘনবসতিপূর্ন এবং এখানে প্রচুর কয়লা খনি থাকায় অনেক শিল্প কারখানা গড়ে উঠেছিল। দ্বীপটির চারপাশে প্রচুর ভবন ও এর চারদিকে দেওয়ালের বেষ্ঠনী আছে। ১৮৯০ সালে এখানে শিল্প-কারখানা গড়ে উঠতে শুরু করে। ১৯১৬ সালে এখানে জাপানের সবচেয়ে বড় কনক্রিট ৯ স্টোরেজ ভবন গড়ে উঠে। এই ভবনটি টাইফুনের হাত থেকে বাঁচার জন্য তৈরি করা হয়েছিল। ১৯৫৯ সালে ১৬ একর আয়তনের এই দ্বীপটির জনসংখ্যা পৌঁছায় ৫২৫৯ জনে। এখানে জনসংখ্যার ঘনত্ব ছিল প্রতি বর্গ কি.মি. এ ৮৩,৫০০ জন। ১৯৬০ সালে হাশিমা ছিল পৃথিবীর সবচেয়ে ঘনত্বপূর্ণ শহরগুলোর একটি।
১৯৬০ সালের পর থেকে জাপান তথা সমগ্র বিশ্বে কয়লার পরিবর্তে তেলের ব্যবহার শুরু হলে হাশিমা তথা সারা বিশ্বে কয়লার ব্যবহার কমে যায়। ফলে ধীরে ধীরে এখানকার কয়লা উত্তোলনকারী কম্পানীগুলো বন্ধ হয়ে যায়। ১৯৭৪ সালে নাগাসাকি কর্তৃপক্ষ অনুষ্ঠানিক ভাবে খনিগুলো বন্ধ করে দেয়। এরপর থেকে এখন পর্যন্ত দ্বীপটি জনশূন্য অবস্থায় আছে। এজন্য এ দ্বীপকে অনেকে ভূতুরে দ্বীপও বলে থাকে। এভাবে ৩৫ বছর বন্ধ থাকার পর দ্বীপটি পুনরায় পর্যটকদের জন্য খুলে দেওয়া হয়।
টোপাভাতি

টোপাভাতি বাংলাদেশের গ্রামাঞ্চলের মেয়েদের কাছে অত্যন্ত জনপ্রিয় একটি খেলা। সাধারণত শিশুরা এই খেলা খেলে থাকে। টোপা মানে হাঁড়ি বা রান্না করার বাসন এবং ভাতি হলো ভাত রান্না করা। এজন্য রান্না করার এ খেলাকে টোপাভাতি বলা হয়।
প্রথমে শিশুরা পাটকাঠি বা বাঁশের কঞ্চি দিয়ে ছোট ঘর তৈরি করে। এরপর এর উপরে গাছের পাতা, কলা পাতা অথবা পলিথিন দিয়ে ছাউনি দেয়। প্রথমে একজনকে কাছেই কোথাও কাল্পনিক বাজারে পাঠানো হয়। সে বাজার থেকে বিভিন্ন কাল্পনিক জিনিসপত্র বাজার করে আনে। সাধারণত গাছের পাতা তরকারি হিসেবে, বালু ভাত হিসেবে বাজার থেকে নিয়ে আসে। বাজার করার সময় কাঁঠাল গাছের পাতা টাকা হিসেবে ক্যাবহার করা হয়। এরপর একজন সেসব জিনিসপত্র রান্না করে সবাইকে খেতে দেয়। শিশুরা রান্নার জন্য সাধারণত খেলনা হাড়ি-পাতিল ব্যবহার করে। খাওয়ার সময় থাল হিসেবেও গাছের পাতা ব্যবহার করে থাকে। এই খেলার মধ্যে গ্রাম বাংলার পারিবারিক আবহ ফুটে উঠে।
মাইক হেসন

মাইকেল জেমস হেসন (; জন্ম: ৩০ অক্টোবর, ১৯৭৪) ওতাগোর ডুনেডিনে জন্মগ্রহণকারী নিউজিল্যান্ড জাতীয় ক্রিকেট দলের বর্তমান প্রধান কোচ। এরপূর্বে তিনি কেনিয়া এবং ওতাগো দলের কোচ ছিলেন। এছাড়াও তিনি আর্জেন্টিনা জাতীয় ক্রিকেট দলের কোচের দায়িত্ব পালন করেছেন। ২০ জুলাই, ২০১২ তারিখে নিউজিল্যান্ডের প্রধান কোচ হিসেবে মনোনীত হয়ে বিশ্বকাপ ক্রিকেট প্রতিযোগিতা পর্যন্ত চুক্তিবদ্ধ হন মাইক হেসন। এরপর দলের ইংল্যান্ড ও শ্রীলঙ্কা সফর পর্যন্ত তার মেয়াদ বর্ধিত হতে পারে বলে ধারণা করা হচ্ছে। এ নিয়োগের পূর্বে কেনিয়ার ক্রিকেট কোচের দায়িত্ব পালনকালে নিরাপত্তাজনিত কারণে পদত্যাগ করেন। অদ্যাবধি আধুনিক যুগে নিউজিল্যান্ডের কোচ হিসেবে তার কোচের পরিসংখ্যান অন্য যে-কোন নিউজিল্যান্ডীয় কোচের তুলনায় সবচেয়ে খারাপ।
রস টেলরের অধিনায়কত্ব নিয়ে তিনি ভীষণ বিতর্কে জড়িয়ে পড়েন। তার মতে, টেলরকে ব্রেন্ডন ম্যাককুলামের কাঁধে দলের দায়িত্ব দেয়া উচিত। জানা যায় যে, ব্রেন্ডন ম্যাককুলাম হেসনের ঘনিষ্ঠতম বন্ধু। হেসনের সমালোচনা ও নিউজিল্যান্ড ক্রিকেটের সাথে টেলরের তিক্ততাপূর্ণ সম্পর্কের জন্য শ্রীলঙ্কার বিপক্ষে অনুষ্ঠিত ১ম টেস্টের চারদিন পূর্বে দলের দায়িত্ব থেকে অব্যহতি দেয়া হয়েছিল। কিন্তু দ্বিতীয় টেস্টে টেলরের ম্যান অব দ্য ম্যাচ প্রাপ্তির ফলে নিউজিল্যান্ড শ্রীলঙ্কার বিরুদ্ধে ঐতিহাসিক বিজয় লাভ করে। এরপর টেলরকে অধিনায়কত্বের জন্য অনুরোধ জানানো হলেও তিনি তা প্রত্যাখ্যান করেন।
আমন

আমন হচ্ছে ধান উৎপাদনের একটি মৌসুম। বাংলা অঞ্চলে ধান উৎপাদনের তিনটি মৌসুমের ভেতর এটি একটি। আমন ধান কে হেমন্তকালীন ধান বলা হয়। আমন শব্দটি সংস্কৃত 'হৈমন' বা 'হৈমন্তিক' শব্দের অপভ্রংশ। এর অপর নাম আগুনী বা আঘুনি বা হৈমন্তিক ধান। এটা রোপণের সময় হচ্ছে জুন - জুলাই মাস এবং কাটার সময় হচ্ছে অক্টোবর-নভেম্বর মাস। 
আমন ধান তিন প্রকার। যথা—
চারা প্রস্তুত করে, সেই চারা রোপণ করে এই ধান উৎপন্ন হয় বলে এর এরূপ নাম। রোপা আমন জৈষ্ঠ্য-আষাঢ় মাসে বীজ তলায় বীজ বোনা হয়, শ্রাবণ-ভাদ্র মাসে মূল জমিতে রোপণ করা হয় এবং অগ্রহায়ণ-পৌষ মাসে ধান কাটা হয়।
এই আমন ছিটিয়ে বোনা হয়। বোনা আমন চৈত্র-বৈশাখ মাসে মাঠে বীজ বপন করা হয় এবং অগ্রহায়ণ মাসে পাকা ধান কাটা হয়। একে আছড়া আমনও বলে।
বিল অঞ্চলে এই আমন উৎপন্ন করা হয়। একে এই কারণে গভীর পানির বিলে আমনও বলা হয়ে থাকে। 
বাংলাদেশে বিভিন্ন প্রজাতির আমন ধানের চাষ হয়ে থাকে এবং প্রতিটি প্রজাতির ধানের স্থানীয় নাম রয়েছে। যেমন— তুলশীমালা, কাটারিভোগ, ইন্দ্রশাইল, কাতিবাগদার, ক্ষীরাইজালি, গদালাকি, গাবুরা, চিংড়িখুশি, চিটবাজ, জেশোবালাম, ঝিঙ্গাশাইল, ঢেপি, তিলককাচারী, দাউদিন, দাদখানি, দুদলাকি, দুধসর, ধলা আমন, নাগরা, নাজিরশাইল, পাটনাই, বাঁশফুল, বাইশ বিশ, বাদশাভোগ, ভাসা মানিক, মালিয়াডাক্র, রাজাশাইল, রূপশাইল, লাটশাইল, হাতিশাইল ইত্যাদি।
বাংলাদেশের ধানের প্রজাতির মধ্যে আমন, অঞ্চল ও উৎপাদনের পরিমাণ নির্বিশেষে শীর্ষে অবস্থান করছে। এই ধান বোনা এবং রোপা হয় ডিসেম্বর থেকে জানুয়ারিতে। বাংলাদেশে নিম্নাঞ্চলে ফলানো বেশিরভাগ আমন ধানই ভাসমান জাতের, যার স্থানীয় নাম জলিধান বা অগ্রহায়ণী ধান । বাংলাদেশে এর প্রায় ২,০০০ কালটিভার (cultivar) বা জাত রয়েছে, এবং এশিয়া জুড়ে আছে ৬,০০০-এরও বেশি জাত। সবগুলোই অত্যন্ত আলোককাল-সংবেদী।
রাজকীয় সনদপ্রাপ্ত হিসাববিদ

রাজকীয় সনদপ্রাপ্ত হিসাববিদ বা চার্টার্ড অ্যাকাউন্ট্যান্ট () ব্যবসার বিভিন্ন ক্ষেত্র যেমন হিসাব সংরক্ষণ, নিরীক্ষণ, অর্থায়ন, ব্যাবস্থাপনা এবং করসংক্রান্ত কাজ করে থাকেন। সনদপ্রাপ্ত হিসাববিদরা সচরাচর কোন হিসাবরক্ষণ প্রতিষ্ঠানে, সরকারী বা বেসরকারী প্রতিষ্ঠানে কিংবা কোন নিয়োগকর্তার পক্ষে সেবা প্রদান করেন। আবার কোন কোন সনদপ্রাপ্ত হিসাববিদ স্বাধীনভাবে কাজ করে থাকেন।
সনদপ্রাপ্ত হিসাববিদদের সংগঠনের সদস্য হতে গেলে একজন প্রার্থীকে সংগঠনের নিয়ম অনুযায়ী কয়েকটি ধাপে সজ্জিত পরীক্ষায় উত্তীর্ণ হতে হয় এবং একই সাথে ৩ থেকে ৪ বছরের পেশাগত প্রশিক্ষণ গ্রহণ করতে হয়।
রাজকীয় সনদপ্রাপ্ত হিসাববিদরাই সর্বপ্রথম পেশাজীবী যারা ১৮৫৪ সালে যুক্তরাজ্যে একটি পেশাজীবী সংগঠন তৈরী করেছিলেন। যুক্তরাজ্যের হিসাববিদদের এই পেশাজীবী সংগঠনটি হল "দি ইনিস্টিটিউট অফ চাটার্ড অ্যাকাউন্ট্যান্টস অফ ইংল্যান্ড অ্যান্ড ওয়েলস"।
ভারতে সর্বপ্রথম সনদপ্রাপ্ত হিসাববিদদের পেশাজীবী সংগঠন "দি ইনিস্টিটিউট অফ চাটার্ড অ্যাকাউনট্যান্টস অফ ইন্ডিয়া" (The Institute of Chartered Accountants of India) ১৯৪৯ সালে প্রতিষ্ঠিত হয়। বাংলাদেশে ১৯৭৩ সালে "দি ইনিস্টিটিউট অফ চাটার্ড অ্যাকাউন্ট্যান্টস অফ বাংলাদেশ" (ICAB) প্রতিষ্ঠিত হয়।
মার্কিন যুক্তরাষ্ট্রে এরূপ সংস্থাটির নাম "আমেরিকান ইনিস্টিটিউট অফ সার্টিফাইড পাবলিক অ্যাকাউন্ট্যান্টস"। মার্কিনীদের দ্বারা স্বীকৃত হিসাববিদগণ "সনদপ্রাপ্ত সরকারী হিসাববিদ" তথা "সার্টিফাইট পাবলিক অ্যাকাউন্ট্যান্ট" উপাধি লাভ করেন।
এ কে এম মাইদুল ইসলাম

এ কে এম মাঈদুল ইসলাম (মে ২৯, ১৯৪০ - মে ১০, ২০১৮) বাংলাদেশের একজন রাজনীতিবিদ। মাঈদুল ইসলাম কুড়িগ্রাম-৩ আসনের সংসদ সদস্য। তিনি ২০১৪ সালে বাংলাদেশ জাতীয় পার্টি থেকে সংসদ সদস্য হিসেবে নির্বাচিত হয়েছেন। 
মাঈদুল ইসলাম ১৯৪০ সালের ২৯শে মে তৎকালীন রেওয়াজ অনুযায়ী আসামের কোকড়াডাঙ্গায় তার নানাবাড়ী সুখের চরে জন্মগ্রহণ করেন। প্রথমে তার ডাকনাম ছিল বাবু মিঞা পরে এই নাম পরিবর্তন করে রাখা হয় মুকুল।তার পিতার নাম আবুল কাশেম এবং মাতার নাম মরিয়ম বেগম। তার পিতা মরহুম আবুল কাসেম ছিলেন পাকিস্তান আন্দোলনের সক্রিয় নেতা, পাকিস্তান জাতীয় পরিষদের নির্বাচিত সদস্য এবং পাকিস্তান জাতীয় পরিষদের ডেপুটি স্পীকার।
মাঈদুল ইসলাম উলিপুর প্রাথমিক বিদ্যালয়ে লেখাপড়া করেন। তিনি উলিপুর মহারাণী স্বর্ণময়ী উচ্চবিদ্যালয় ও মহাবিদ্যালয়এ পড়াশুনা করেন। তিনি তৎকালীন পশ্চিম পাকিস্তানের সারগোদা পাবলিক ইংলিশ মিডিয়াম স্কুলে পড়াশুনা করেন। পরে তিনি সেখান থেকে এসে কুমিল্লা জেলার মতলব উচ্চ বিদ্যালয় থেকে মেট্রিক পাশ করেন। জনাব মাঈদুল ইসলাম রাজশাহী সরকারী কলেজএ অধ্যয়ন করেন। কলেজে অধ্যয়নকালে ছাত্র থাকাকালীন সক্রিয় রাজনীতির সাথে সংশ্লিষ্ট হন। রাজশাহী সরকারী কলেজে ছাত্র থাকাকালীন ১৯৬২ সালে আইয়ুব-বিরোধী আন্দোলনে যোগ দেন এবং কারাভোগ করেন। ১৯৬৩ সালে প্রেসিডেন্ট আইয়ুব খান রাজশাহীতে আসেন। ছাত্ররা তার গাড়ি আক্রমণ করে। সরকার আইয়ুব হত্যা মামলা রজু করা হয়। এর মধ্যে মাঈদুল ইসলামকেও আসামী করা হয়। পরে তিনি উক্ত মামলা থেকে অব্যাহতি পান। সরকার তাদের আটকাতে না পেরে শাস্তি মুলক ব্যবস্থা হিসেবে জনাব ইসলামের পড়ালেখা বন্ধ করে দেন। এমতবস্তাই জনাব ইসলাম সরকারের বিরুদ্ধে হাইকোর্টে রিট করেন এবং মামলায় জয়ী হয়ে সুনাম অর্জন করেন। করাচী বিশ্ববিদ্যালয় থেকে তিনি ইতিহাসে অনার্স করেন এবং ১৯৬৬ সালে রাষ্ট্রবিজ্ঞানে এম.এ. ডিগ্রী লাভ করেন।
শিক্ষা জীবন শেষে মাঈদুল ইসলাম তাদের পারিবারিক ব্যবসা প্রতিষ্ঠান কাসেম গ্রুপ অব ইন্ডাস্ট্রিজ এ যোগদান করেন। তিনি ঢাকায় পর্যায়ক্রমে শিল্প প্রতিষ্ঠান, কলকারখানা গড়ে তুলে দেশের অর্থনীতি সমৃদ্ধকরণে গুরুত্বপূর্ণ ভূমিকা রাখেন।
জিয়াউর রহমান এর আহ্বানে তিনি প্রত্যক্ষভাবে রাজনীতিতে এসে জাগো দলে যোগ দেন। তিনি রংপুর জেলার জাগো দলের আহ্বায়ক ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রংপুর-১৬ আসন থেকে সংসদ সদস্য নির্বাচিত হন। জিয়াউর রহমানের মন্ত্রীসভায় মন্ত্রী হিসেবে যোগদান করেন তিনি। জিয়াউর রহমানের মৃত্যুর পর বিচারপতি আবদুস সাত্তারের মন্ত্রীসভায়ও মন্ত্রী হিসেবে তাকে নিযুক্ত করা হয়। এ মন্ত্রীসভায় ডাক, তার ও টেলিযোগাযোগ মন্ত্রণালয় ছাড়াও নব-গঠিত জ্বালানী ও খনিজ সম্পদ মন্ত্রণালয়, বেসামরিক বিমান চলাচল ও পর্যটন মন্ত্রণালয়ের দায়িত্বও তার উপর অর্পিত হয়।
তিনি হুসাইন মুহাম্মদ এরশাদ এর মন্ত্রীসভায় যোগদান করেন এবং ১৯৮৫ সাল থেকে ১৯৯০ সাল পর্যন্ত মন্ত্রী হিসেবে ভূমি মন্ত্রণালয়, নৌ-পরিবহন মন্ত্রণালয়, পাট মন্ত্রণালয়, বন ও পরিবেশ মন্ত্রণালয়ের দায়িত্ব পালন করেন। তিনি জাতীয় পার্টির মনোনয়ন নিয়ে ২০০৮ ও ২০১৪ সালে সংসদ সদস্য হিসেবে নির্বাচিত হন।
তিনি ১০ মে ২০১৮ সালে ঢাকার ইউনাইটেড হাসপাতালে মৃত্যুবরণ করেন।
পচনশীল ক্ষত

পচনশীল ক্ষত বা গ্যাংরিন একটি গুরুতর ও সম্ভাব্য প্রাণঘাতী অসুস্থতা যা রক্ত সরবরাহের অভাবে দেহের কোনও অঙ্গের কলামৃত্যু হলে সংঘটিত হয়। কোন আঘাত বা সংক্রমণের ফলে অথবা রক্ত সঞ্চালনের কোনো দীর্ঘস্থায়ী সমস্যায় ভোগার ফলে এটি হতে পারে। পচনশীল ক্ষতের প্রাথমিক কারণ দেহকলাতে রক্ত সঞ্চালন কমে যাওয়া, যার ফলে কোষের মৃত্যু ঘটে। মধুমেহ রোগ (ডায়াবেটিস) ও দীর্ঘমেয়াদী ধূমপান পচনশীল ক্ষতের ঝুঁকি বৃদ্ধি করে।
বিভিন্ন ধরনের পচনশীল ক্ষত বিদ্যমান যেমন শুষ্ক পচনশীল ক্ষত, আর্দ্র পচনশীল ক্ষত, গ্যাসীয় পচনশীল ক্ষত, অভ্যন্তরীণ পচনশীল ক্ষত এবং পচনকারক আস্তবিপ্রদাহ (নেক্রোটাইজিং ফেসসিটিস)। আক্রান্ত শরীরের চিকিৎসা গুলো হল অ্যান্টিবায়োটিক, রক্তনালী সার্জারি, ম্যাগগট থেরাপি বা হাইপারবারিক অক্সিজেন থেরাপি।
তৌহিদ আলী

শহীদ তৌহিদ আলী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 
তৌহিদ আলীর পৈতৃক বাড়ি সিলেট জেলার গোলাপগঞ্জ উপজেলার মুখিতলা গ্রামে। তিনি অবিবাহিত ছিলেন। তার বাবার নাম মিছির আলী এবং মায়ের নাম মুল্লুকচান বিবি।
তৌহিদ চাকরি করতেন পুলিশ বাহিনীতে। ১৯৭০ সালে যোগ দেন। সে সময়ে নবীন সদস্য হিসেবে কর্মরত ছিলেন রাজশাহী পুলিশ লাইনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে সাত নম্বর সেক্টরের লালগোলা সাব-সেক্টরে যুদ্ধ করেন।
চাঁপাইনবাবগঞ্জ জেলার অন্তর্গত রাধাকান্তপুর ছিল ভারত-বাংলাদেশ সীমান্তের কাছে। ১৯৭১ সালের মুক্তিযুদ্ধকালে রাধাকান্তপুরে ছিল পাকিস্তান সেনাবাহিনীর শক্ত এক ঘাঁটি। মুক্তিযোদ্ধারা কয়েকবার সেখানে আক্রমণ করেও সেখান থেকে পাকিস্তানিদের উচ্ছেদ করতে পারেননি। মুক্তিযুদ্ধের চূড়ান্ত পর্যায়ে ডিসেম্বর মাসের দ্বিতীয় সপ্তাহে তৌহিদ আলীসহ একদল মুক্তিযোদ্ধা পুনরায় সমবেত হন রাধাকান্তপুরের পাকিস্তানি সেনাঘাঁটির কাছে। তারা ছিলেন কয়েকটি উপদলে (প্লাটুন) বিভক্ত। প্রত্যেক দলে ২৪-২৫ জন। তাদের সঙ্গে ছিলো রাইফেল, স্টেনগান আর গ্রেনেড। এবার তাদের লক্ষ্য ছিল আক্রমণ করে পাকিস্তান সেনাবাহিনীকে ঘাঁটি থেকে একেবারে উচ্ছেদ করা। তৌহিদ ও তার সহযোদ্ধা এবং অন্যান্য উপদলের মুক্তিযোদ্ধারা একযোগে পাকিস্তানি ঘাঁটিতে আক্রমণ চালান। দুই পক্ষে তুমুল যুদ্ধ চলতে থাকে। পাকিস্তানি সেনারা মাটি কামড়ে ঘাঁটিতে পড়ে থাকায় কোনোভাবেই তাদের হটানো সম্ভব হচ্ছিল না। তখন মুক্তিবাহিনীকে যুদ্ধকৌশল পাল্টান এবং পাকিস্তানিদের সুরক্ষিত বাংকারে ঝটিকা আক্রমণের সিদ্ধান্ত নেন। এ জন্য মনোনীত হন তৌহিদসহ কয়েকজন মুক্তিযোদ্ধা। তারা সহযোদ্ধাদের কাভারিং ফায়ারিংয়ের ছত্রচ্ছায়ায় প্রত্যেকে কয়েকটি গ্রেনেডসহ হামাগুড়ি দিয়ে এগিয়ে যান পাকিস্তানি বাংকার লক্ষ্য করে। তৌহিদ অত্যন্ত ক্ষিপ্রতার সঙ্গে এক বাংকারের কাছে পৌঁছেন এবং বাংকারে দুটি গ্রেনেড ছোড়েন। নিখুঁত নিশানায় তা ভেতরে পড়ে। বাংকার প্রায় ধ্বংস ও সেখান থেকে গোলাগুলি বন্ধ হয়ে যায়। এই সাফল্য ও জয়ে তিনি অভিভূত হয়ে পড়েন। অদম্য জয়ের নেশায় বাকি গ্রেনেডসহ আরেকটি বাংকারের দিকে এগিয়ে যান। কিন্তু পাকিস্তানিরা তাকে দেখে ফেলে এবং তাকে লক্ষ্য করে ব্যাপক গুলি শুরু করে।
অসংখ্য গুলি ছুটে আসে তৌহিদের দিকে। নিজেকে রক্ষা করতে পারেননি তিনি। কয়েকটি গুলি সরাসরি আঘাত করে তার শরীরে। ঢলে পড়েন তিনি। শহীদ হন তিনি। এই যুদ্ধে শেষ পর্যন্ত মুক্তিযোদ্ধারাই জয়ী হন।
সেডলেক ওসারি

'সেডলেক ওসারি ("কঙ্কালের গির্জা" নামেও পরিচিত) একটি ছোট রোমান ক্যাথোলিক গির্জা যা চেক প্রজাতন্ত্রেরে সেডলেকে অবস্থিত। গির্জাটি মৃত মানুষের কঙ্কাল দিয়ে সাজানো। এখানে প্রায় ৪০,০০০ থেকে ৭০,০০০ মানুষের কঙ্কাল দিয়ে শৈল্পীকভাবে সাজানো হয়েছে গির্জাটি। এই গির্জাটি চেক প্রজাতন্ত্রের অন্যতম পর্যটকদের আকর্ষণীয় স্থান। প্রতি বছর প্রায় ২০০,০০০ পর্যটক গির্জাটি দেখতে আসেন।
গির্জাটির অন্যতম আকর্ষণ হলো এর কেন্দ্রে একটি বড় কঙ্কালের ঝাড়বাতি। আরো একটি আকর্ষণীয় কাজ হলো সোয়র্জনেবার্গের পরিবারের এর কুলচিহ্ন। এটিও কঙ্কাল দিয়ে নির্মীত।
১২৭৮ সালে হেনরি নামে একজন মঠাধ্যক্ষকে বোহেমিয়ার রাজা আটাকোরা ২ জেরুজালেম পাঠান। তিনি সেখান থেকে ফিরে আসার সময় গলগোথার কিছু মাটি সঙ্গে করে নিয়ে এসে মঠের গোরস্তানের চারপাশে ছড়িয়ে দেন। এই খবর যখন লোকজন জেনে যায় তখন পুণ্য লাভের জন্য সবাই মরে যাওয়ার পর এখানে সমাহিত হওয়ার ইচ্ছা পোষণ করে এবং কিছুদিনের মধ্যেই ইউরোপজুড়ে সেলডেক হয়ে ওঠে একটি আকাক্সিক্ষত সমাধিক্ষেত্র। ১৪ শতাব্দীতে ব্ল্যাক ডেথের সময় এবং ১৫ শতাব্দীর প্রথম দিকে হাজাইট যুদ্ধের সময় হাজার হাজার লোককে এখানে সমাহিত করা হয়।
১৪০০ সালের দিকে এই গির্জার ভিতরে একটি গোথিক গির্জা নির্মাণ করা হয় যেখানে অনেক লোককে সমাহিত করা হয়। তাই এটির পরিধি অত্যন্ত বেড়ে যায়। ১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাহ্যিক সাপোর্ট হিসেবে কাজ করে। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও ডিজাইনার ছিলেন জ্যান সান্তিনি আইচেল। ১৮৭০ সালে ফ্রান্তি অ্যাক রিন্ত একজন কাঠমিস্ত্রি যিনি এই হাড়গুলো সাজিয়ে রাখার দায়িত্ব পান।
১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাহ্যিক সাপোর্ট হিসেবে কাজ করে। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও ডিজাইনার ছিলেন জ্যান সান্তিনি আইচেল। ১৮৭০ সালে ফ্রান্তি অ্যাক রিন্ত একজন কাঠমিস্ত্রি যিনি এই হাড়গুলো সাজিয়ে রাখার দায়িত্ব পান।
১৫১১ সালের পর কবর খুঁড়ে কঙ্কাল গাদা করার কাজ গির্জার একজন অর্ধ-অন্ধ সন্ন্যাসীকে দেয়া হয়।
১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাইরের খুঁটি হিসেবে হেলান দিয়ে থাকত। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও নকশাকার ছিলেন জ্যান সান্তিনি আইচেল।
১৮৭০ সালে ফ্রান্তি অ্যাক রিন্ত নামের একজন কাঠমিস্ত্রিকে শোয়ার্জেনবার্গ পরিবার এই হাড়গুলো সাজিয়ে রাখার দায়িত্ব দেয়। তিনি গির্জাটিকে ভয়ংকরদর্শন করে সাজিয়েছিলেন। এখনো গির্জার প্রবেশপথের দেয়ালে হাড্ডির ওপর রিন্ত-এর সই জ্বলজ্বল করছে।
আব্দুল কাদের জিলানী

আব্দুল কাদের জিলানী (, ) হলেন একজন সুন্নি মুসলিম ধর্মপ্রচারক, তপস্বী, মরমী, আইনজ্ঞ এবং হাম্বলী মাযহাবের ধর্মতত্ত্ববিদ। তিনি ইসলাম ধর্মে অন্যতম প্রধান আধ্যাত্মিক ব্যক্তিত্ব। তিনি ইসলামের অন্যতম প্রচারক হিসাবে সুবিদিত। সূফীরা তাকে 'বড়পীর হযরত আব্দুল কাদের জিলানী' নামে ব্যক্ত করেন। আধ্যাত্মিকতায় উচ্চমার্গের জন্য "বড়পীর", ইরাকের অন্তর্গত 'জিলান' নামক স্থানে জন্মগ্রহণ করায় "জিলানী", সম্মানিত হিসাবে "আবু মোহাম্মদ মুহিউদ্দীন" প্রভৃতি উপাধি ও নামেও তাকে সম্বোধন করা হয়।
সম্মানসূচক "মুহিউদ্দিন" অনেক সুফিদের কাছে "ধর্মের পুনরুজ্জীবক" হিসাবে তার মর্যাদা নির্দেশ করে। গিলানি (আরবি আল-জিলানী) তার জন্মস্থান, গিলানকে বোঝায়। যাইহোক, গিলানি বাগদাদীর উপাধিও বহন করেছিলেন, বাগদাদে তার বাসস্থান এবং দাফনের কথা উল্লেখ করে।
আব্দুল কাদের হিজরি ৪৭০ সনের রমজান মাসের ১ তারিখে বাগদাদ নগরের জিলান শহরে জন্ম গ্রহণ করেন। তার পিতার নাম আবু সালেহ মুছা জঙ্গী এবং মাতার নাম সাইয়েদা উম্মুল খায়ের ফাতেমা। তার পিতা ছিলেন ইমাম হাসান ইবনে আলীর বংশধর ও মাতা ছিলেন ইমাম হোসাইন ইবনে আলীর বংশধর।
জিলানী তার জন্মের প্রদেশ গিলানে তার প্রাথমিক জীবন কাটিয়েছেন। ১০৯৫ সালে আঠারো বছর বয়সে তিনি বাগদাদে যান। সেখানে তিনি আবু সাঈদ মুবারক মাখযুমী এবং ইবনে আকিলের অধীনে হাম্বলী মাযহাব অধ্যয়ন করেন। তিনি আবু মুহাম্মদ জাফর আল-সাররাজের কাছে হাদিস অধ্যয়ন করেন। শিক্ষা শেষ করে জিলানী বাগদাদ ত্যাগ করেন। তিনি ইরাকের মরুভূমিতে পঁচিশ বছর তপস্যা করেন।
শিক্ষা-দীক্ষায় পূর্ণতা অর্জনের পর তিনি নিজেকে পবিত্র ইসলাম ধর্ম প্রচারের কাজে নিয়োজিত করেন। বিভিন্ন মাহফিলে তিনি ইসলামের আদর্শ যুক্তিপূর্ণ ভাষায় বর্ণনা করতেন। তার মহফিলে শুধু মুসলমান নয়, অনেক অমুসলিমও অংশগ্রহণ করতো। তার বক্তব্য শুনে অনেক অমুসলিম ইসলাম ধর্ম গ্রহণ করেছিলেন।
তিনি কাদেরিয়া তরিকা প্রতিষ্ঠা করেন, এর অনেকগুলি শাখার সাথে বিস্তৃত, বিশ্বের বিভিন্ন অংশে এবং এছাড়াও এটি যুক্তরাজ্য, আফ্রিকা, তুরস্ক, ইন্দোনেশিয়া, আফগানিস্তান, ভারত, বাংলাদেশ, পাকিস্তান, বলকান, রাশিয়া, ফিলিস্তিন, চীন, এবং পূর্ব ও পশ্চিম আফ্রিকায় রয়েছে।
তিনি কাব্য, সাহিত্য, ইতিহাস, দর্শন, ভূগোল ইত্যাদি বিষয়ের পণ্ডিত ছিলেন। তার রচিত বহু গ্রন্থ রয়েছে। এসব গ্রন্থের মধ্যে উল্লেখযোগ্য:
হিজরী ৫৬১ সালের ১১ রবিউসসানী আব্দুল কাদের পরলোক গমন করেন। তার বয়স হয়েছিল ৯১ বছর। তার ওফাত দিবস সারা বিশ্বের সূফীরা প্রতি বছর অত্যন্ত গুরুত্বের সাথে পালন করে থাকেন এবং তার মৃত্যুবার্ষিকী ফাতেহা-ই-ইয়াজদাহাম হিসেবে পরিচিত। প্রতি আরবি মাসের ১০ তারিখ দিবাগত রাত "গেয়ারভী শরীফ" পালন হয়।
১ রমজান আবদুল কাদের জিলানীর জন্মদিন হিসাবে উদযাপিত হয় এবং তাঁর মৃত্যুবার্ষিকী ১১ রবিউস সানিতে পালিত হয়। ভারতীয় উপমহাদেশে, তাঁর "ওরশ বা মৃত্যুবার্ষিকী"কে গেয়ারভী শরীফ বা সম্মানিত দিবস বলা হয়।
ফিবা এশিয়া

ফিবা এশিয়া আন্তর্জাতিক বাস্কেটবল ফেডারেশনের (ফিবা) একটি এলাকা যার মধ্যে রয়েছে ৪৪টি এশীয় ফেডারেশন।
পূর্ব এশিয়া
উপসাগরীয়
মধ্য এশিয়া
দক্ষিণ পূর্ব এশিয়া
পশ্চিম এশিয়া
 বর্তমান অঞ্চল চ্যাম্পিয়ন।
মার্গারেট ক্যাম্বল গেইজ

মার্গারেট ক্যাম্বল গেইজ (১৭৩৪-১৮২৪) ছিলেন জেনারেল থমাস গেইজের স্ত্রী। থমাস গেইজ আমেরিকার স্বাধীনতা আন্দোলনের সময় ব্রিটিশ সেনাবাহিনীর প্রধান সেনা কর্মকতা ছিলেন। ক্যাম্বল স্বাধীনতা আন্দোলনের সময় তার স্বামীর বিরুদ্ধে গুপ্তচরাবৃত্তি করেছেন। কারণ তিনি জন্মসূত্রে ছিলেন আমেরিকান। তার জন্ম নিউ জার্সির নিউ বার্নসউইকে এবং তিনি পূর্ব বার্নসউইকে বসবাস করতেন।
ঐতিহাসিক গ্রন্থেমতে, বিশেস করে পাউল রিভের্টেসের দওয়া ভাষ্যমতে ক্যাম্বল মূলত স্বাধীনতা আন্দোলনের সময়কার প্রথম যুদ্ধ ল্যাজিংটন ও কনকর্ডের যুদ্ধের সময় তার স্বামীর বিভিন্ন তথ্য আমেরিকান ডাক্তার ও যুদ্ধের সময় আমেরিকার অন্যতম ভূমিকা পালনকারী জোসেফ ওয়ার্নারের কাছে দিয়েছিল। যদি তার এই গুপ্তচরাবৃত্তি সম্পর্কে কোন দালিলিক প্রমাণ নেই। ফিশার পাউল রিভের্টেসে লেখেন, এটা খুবই সম্ভব যে ক্যাম্বল ওয়ার্নারকে তথ্য সরবরাহ করছিলেন। এর ফলে তার স্বামী তাকে চার্মিং ন্যান্সি নামক জাহাজে উঠিয়ে উংল্যান্ড পাঠিয়ে দেন।
মার্গারেট ক্যাম্বল ছিলেন নিউইয়র্কের মেয়র স্টিফেনাস ভ্যান কর্টল্যান্ডের নাতনী। তার বাবা পিটার ক্যাম্বল, যিনি নিউজার্সির একজন বড় ব্যবসায়ী ও রাজনীতিবিদ ছিলেন এবং তার মায়ের নাম গেরটার্ড বায়ার্ড। ১৭৫৮ সালের ৮ ডিসেম্বর তিনি থমাসকে বিয়ে করেন। তাদের আটটি সন্তান রয়েছে। তাদের প্রথম ছেলে ভিসকন্ট গেইজ ১৭৬১ সালে জন্মগ্রহণ করে। তাদের মেয়ে ক্যার্লোটি মার্গারেট গেইজ, ব্রিটিশ অ্যাডমিরাল স্যার চার্লস ওগেলকে বিয়ে করেন।
ক্যাম্বলের ভাই স্টিফেন ক্যাম্বল আমেরিকার স্বাধীনতা আন্দোলনের সময় ব্রিটিশ সেনাবাহিনীর লেফটেনান্ট কর্ণেল ছিলেন।